नौएडा सिटी सेन्टर से आगे की ऑटो की यात्रा कई मायनों में शिक्षाप्रद रही। नई बनती बहुमंजिला इमारतों, अधबनी बिल्डिगों या बड़ी-बड़ी कम्पनियों के ग्राहकों को आकर्षित करने के लिए बने बोर्डों के बीच से रास्ता निकालते हुए ऑटो डाइवर ने कहा, ‘छह लाख मकान बन रहे हैं, मगर पता नहीं छह हजार लोग भी रहने आएँगे या नहीं।’ तब इस बात का गुमान मुझे कैसे हो सकता था कि उसका यह सूत्रीकरण रियल इस्टेट विश्लेषकों के निरीक्षणों के साथ बिल्कुल फिट बैठेगा।